Virusolog chinez: COVID-19 ar fi fost creat într-un laborator controlat de guvernul din China.
Dr. Li-Meng Yan, fost cercetător la Școala de Sănătate Publică din Hong Kong, a publicat luni un raport în care susține științific că virusul COVID-19 a fost creat în laborator. Ea susține că SARS-CoV-2 prezintă caracteristici biologice care nu sunt compatibile cu un virus transmis pe cale naturală de la animale la om. Conducerea laboratorului a negat că Yan a efectuat cercetări despre transmiterea de la om la om a virusului și a spus că afirmațiile ei nu au "nicio bază științifică".
Un virolog chinez, care a susținut că virusul COVID-19 a fost creat de om într-un laborator din China, a publicat luni un raport în care susține această afirmație explozivă, relatează New York Post.Dr. Li-Meng Yan, fost cercetător la Școala de Sănătate Publică din Hong Kong, a postat pe site-ul web cu acces deschis Zenote o lucrare în care spune că arată cum SARS-CoV-2 ar putea fi "creat în mod convenabil" într-un cadru de laborator într-o perioadă de șase luni.Lucrarea, semnată împreună cu alți doi autori, este intitulată "Caracteristici neobișnuite ale genomului SARS-CoV-2, care sugerează modificări sofisticate de laborator, mai degrabă decât evoluția naturală și conturarea traseului sintetic probabil al acestuia".Ea susține că SARS-CoV-2 "prezintă caracteristici biologice care sunt incompatibile cu un virus transmis pe cale naturală de la animale la om".Alți oameni de știință din California au publicat anterior un articol într-un jurnal, în care se descrie secvența genetică a virusului despre care ei spun că dovedește că "SARS-CoV-2 nu este un produs de laborator sau un virus manipulat în mod intenționat".Acuzații la adresa guvernului din China: Legătura dintre liderii chinezi și COVID-19Înaintea publicării lucrării, Li-Meng Yan a apărut într-un interviu vineri la emisiunea britanică "Loose Women", în care a afirmat din nou că SARS-CoV-2 provine din laboratorul din Wuhan și că laboratorul este controlat de guvernul din China.Ea a insistat asupra faptului că știrile răspândite pe scară largă, conform cărora virusul provine de la o piață din Wuhan, nu sunt decât un mijloc de diversiune: "În primul rând, știrea despre piața de carne din Wuhan este un paravan și acest virus nu provine din natură", a susținut Yan, spunând că a primit "informațiile de la Centrul de control al bolilor din China, de la medicii locali".Virologul chinez, care susține că este printre primii care au cercetat anul trecut COVID-19, a acuzat anterior Beijingul că a făcut declarații mincinoase.Laboratorul a negat că virusologul chinez a făcut vreodată această cercetareÎn aprilie, Yan a fugit din Hong Kong și a plecat în America, temându-se pentru propria-i siguranță.Yan a spus că foștii săi supraveghetori de la Școala de Sănătate Publică din Hong Kong – un laborator de referință pentru Organizația Mondială a Sănătății – i-au cerut să tacă atunci când a atras atenția asupra transmiterii virusului de la om la om în decembrie anul trecut.Yan susține că înainte de a fugi din China informațiile ei au fost șterse din bazele de date guvernamentale. Laboratorul a negat că Yan a "efectuat vreodată cercetări privind transmiterea de la om la om " și a spus că afirmațiile ei nu au "nicio bază științifică".Anterior, Yuan Zhiming, directorul Institutului de Virologie din Wuhan, a negat afirmațiile potrivit cărora virusul s-ar fi răspândit din greșeală din unitatea sa.